text: Pille-røver anholdt i Broager
  17 januar 2011 kl. 17.16
  En 28-årig mand fra grænselandet blev ved 18-tiden anholdt efter et røveri på apoteket i Broager, hvor han truede personalet til at udlevere piller.
  Manden gik ind på apoteket i Allegade kl. 16.50. Han truede med en kniv og forlangte at få udleveret medicin. 
  Personalet gav ham, hvad han bad om - og derefter forsvandt han til fods. 
  En time senere blev manden anholdt på sin bopæl i næromrodet, oplyser vagtchef Jan Stokholm fra Syd- og Sønderjyllands Politi til TV SYD. 
  Den 28-årige, der er kendt af politiet, fremstilles i grundlovsforhør tirsdag.
  